b'\n_START_ARTICLE_\nFlight management system\n_START_PARAGRAPH_\nFlight management system - FMS (FMS) je sistem za avtomatizacijo leta na sodobnih letalih. FMS ra\xc4\x8dunalnik opravlja \xc5\xa1irok razpon nalog, kot so ra\xc4\x8dunanje porabe goriva, optimalne vi\xc5\xa1ine leta, hitrosti, navigacije (lateralne in vertikalne), profil vzleta in prileta in drugo. FMS po\xc5\xa1ilja ukaze avtopilotu in motorjem (autothrottle), ki avtomatsko upravljajo z letalom, pilot samo nadzira in v primeru nepravilnosti posreduje. FMS zmanj\xc5\xa1a porabo goriva in zmanj\xc5\xa1a delo pilotov. FMS sistem je omogo\xc4\x8dil, da je na vseh sodobnih letalih (tudi na najve\xc4\x8djem A380) posadka samo dvo\xc4\x8dlanska, ni ve\xc4\x8d in\xc5\xbeenirja leta in navigatorija. Sicer so na \xc5\xa1irokotrupnih letalih za dolge lete na krovu tudi rezervne posadke, ki zamenjajo glavno posadko, aktivna posadka je vedno dvo\xc4\x8dlanska._NEWLINE_Pilot vna\xc5\xa1a podatke v FMS preko majhnega LCD (ali CRT) zaslona s tipkovnico - t. i. MCDU (Multifunction Control Display Unit), kdaj tudi samo CDU. Podatki, ki se po navadi vna\xc5\xa1ajo v FMS: vzletna te\xc5\xbea, poraba goriva, navigacijske to\xc4\x8dke (ruta), \xc5\xbeelen potisk motorja pri vzletu, temperature zraka, smer in hitrost vetra._NEWLINE_FMS podatki se prikazujejo na glavnem (PFD - primary flight display) in navigacijskem (ND - navigation display) prikazovalniku, oziroma na nekaterih letalih tudi na ve\xc4\x8dfunkcijskem prikazovalniku MFD (Multifunction Display)._NEWLINE_Po navadi imajo ve\xc4\x8dja letala za ve\xc4\x8djo varnost dva FMS, nekatera celo tri._NEWLINE_FMS sistem se je prvi\xc4\x8d pojavil na Boeing 767, manj sofisticirani so obstajali \xc5\xbee prej.Z napredkom tehnologije so se izbolj\xc5\xa1ali in se uporabljajo prakti\xc4\x8dno na vseh ve\xc4\x8djih letalih. Obstajajo celo podobni sistemi za \xc5\xa1portna letala kot npr. Cessna 182._NEWLINE_V praksi nepoznavalci velikokrat FMS ozna\xc4\x8dujejo kot Fly-by-wire (FBW) - FBW je izvedba sistema za krmiljenje letala, kar ni isto kot FMS. Airbusova letala imajo po navadi oba sistema, prav tako Boeing 777 in 787. Boeing 737 za razliko ima FMS, nima pa FBW.'